Kohmakus, tahumatus, tahtejõud ja noorusele omane idealism olid need jõud, mis noort ergutasid ja edasi viisid. Kui visa maapoiss oli suutnud alla kriipsutada ja säilitada rahvuslikku omapära ja maahõngu keskkooli aegu, siis ei suutnud seda hävitada ka mitte ülikool, kus noor inimene on hoopis vabam. Nii võrsus ja arenes aegapidi eesti intelligents, saades järk-järgult iseseisvamaks ja asetades enesele ikka suurenevaid ülesandeid ja kultuursust.